संजीव सक्सेना की जमानत याचिका पर होगी सुनवाई  
दिल्ली की तीस हजारी कोर्ट में सोमवार को कैश फॉर वोट मामले में आरोपी संजीव सक्सेना की जमानत याचिका पर सुनवाई होगी।
दिल्ली की तीस हजारी कोर्ट में सोमवार को कैश फॉर वोट मामले में आरोपी संजीव सक्सेना की जमानत याचिका पर सुनवाई होगी। सक्सेना पर आरोप है कि उसने बीजेपी के तीन सांसदों को पैसे देने में अहम भूमिका निभाई है। पुलिस ने अपनी चार्जशीट में कहा है कि संजीव सक्सेना अमर सिंह के साथ काम करता था।  सक्सेना फिलहाल जेल में है जबकि अमर सिंह अंतरिम जमानत पर हैं। अमर सिंह अस्पताल में भर्ती हैं और एम्स उनकी सेहत से जुड़ी रिपोर्ट आज कोर्ट में पेश करेगा। मंगलवार को अमर सिंह की नियमित जमानत पर फैसला आएगा। साथ ही बीजेपी के पूर्व नेता सुधीन्द्र कुलकर्णी को मंगलवार को कोर्ट में पेश होना है और अगर वो इस बार चूके तो उनके खिलाफ वारंट जारी हो सकता है।